OpenLLM-France/wikimedia huggingface dataset:
# Jesús Prados Arrarte

    Artikulu hau ekonomialariari buruzkoa da; beste esanahietarako, ikus «Jesus Prados».
Jesús Prados Arrarte (Bilbo, 1909ko azaroaren 8a - Madril, 1983ko ekainaren 24a) bizkaitar ekonomialaria izan zen.

## Biografia

Madrilgo Unibertsitatean zuzenbidea eta baita Berlinen eta Londresen ere ekonomia ikasi zituen.
Jakako altxamenduan parte hartu zuen eta gero anmistia lortu zuen Gerra Zibilean Errepublikaren alde eta erbestean amaitu zen. 1954an itzuli eta Salamancako Unibertsitatean katedradun bilakatu zen. Municheko elkar hartze makurra izeneko bileran parte hartzeagatik berriro desherriratu zuten.
Dionisio Ridruejoren Unión Social Demócrata Española eta PSOE alderdien kidea izan zen.

## Lan hautatuak

* Bancos y política monetaria (Con especial referencia a la organización bancaria y política monetaria de España)
* Demandas, costes y precios
* Don Álvaro López Estrada, un español excepcional
* El control de cambios
* El Plan de Desarrollo de España 1964-67
* El socialismo democrático.
* Estudios Económicos Anuales del Banco Central
* Estudios de Economía Política (10 liburuki)
* Filosofía de la Economía
* Jovellanos, economista
* La economía española en los próximos veinte años
* Microeconomía (4 liburuki)
* Principios de una teoría económica dinámica
* Problemas básicos de la doctrina económica
* Proceso y triunfo del capitalismo norteamericano
* Síntesis y crítica de "El Capital" de Marx
* Teoría de la producción
* Teoría del desenvolvimiento económico Una investigación sobre ganancias, capital, crédito, interés y ciclo económico

## Erreferentziak

* ↑ «Necrológicas: Jesús Prados Arrarte, economista y académico» El País 1983-7-27.
* 1 2 Auñamendi Eusko Entziklopedia. Jesús Prados Arrarte. .
* Datuak: Q14629554
# Jesús Rodero

Jesús Rodero Molinero (Milagro, 1930- Iruñea, 2013ko abenduaren 22a) sukaldari, gastronomo eta enpresaburu nafarra izan zen.

## Biografia

Gaztetan, arrebarekin batera Bartzelonara joan zen. Eskolapioetan hasi zen harrikoa eginez. Soldadutzan jada sukaldari moduan aritu zen. 1975ean, Resu Armendaritz emaztearekin batera, bere abizena duen jatetxea sortu zuen, Nafarroan nouvelle cuisine eratu eta 1994an Michelin Gidako izar bat lortu zuena. 1986an, Bartzelonan Maitetxu jatetxea eratu zuen, Maite Armendaritz bere koinataren eskuetan dagoena.

## Erreferentziak

* ↑ Pamplona. La semana más esperada. El País.
* Datuak: Q20741959
# Jesús Rodríguez

Jesús Rodríguez pertsona askoren izena izan daiteke:
* Jesús Rodríguez Lafuente (1933-) euskal haltera;
* Jesús Rodríguez Magro (1960-2018), txirrindulari espainiarra;
* Jesús María Rodríguez Orrantía (1948-), euskal herritar politikari sozialista;
* Jesús Rodríguez, (1955-), politikari eta Argentinako ekonomia ministroa;
* Jesús Rodríguez Rodríguez (1960-), txirrindulari espainiarra;
* Jesús Rodríguez Tato (1983-), futbolari espainiarra;
# Inklings

Inklings talde literario britaniarra izan zen. Partaide gehienak Oxfordeko Unibertsitatearekin lotuta zeuden eta sinismen kristauak zituzten. Taldearen bilkurak 1930eko hamarkada hasieran hasi zen hirurogeiko hamarkada arte; izan ere, taldearen urte aberatsenak 1949 arte iraun zuen. Literatura zale porrokatuak ziren eta narratibari eta fikzioari balore berezia ematen zieten. Fantasiazko literatura bultzatu zuten.

### Taldearen partaideak

Garaian ohikoa zen moduan, guztiak gizonak ziren. Emakume bakarra hurbildu zen bileretara: Dorothy L. Sayers. Literatura hizketaldiaren partaide nagusiak hauek ziren:
* Owen Barfield
* J. A. W. Bennett
* Lord David Cecil
* Nevill Coghill
* Hugo Dyson
* Adam Fox
* Roger Lancelyn Green
* Robert Havard (Humphrey)
* C. S. Lewis (Jack)
* Warren Lewis (Warnie, C. S. Lewisen anaia nagusia)
* J. R. R. Tolkien (Tollers)
* Christopher Tolkien, aurrekoaren semea
* Charles Williams

## Ohiturak eta bilerak

Taldea toki desberdinetan joan zen biltzen. 1949 arte, ostegunetan, afaldu ondoren Lewisen geletan biltzen zen, Oxfordeko Unibertsitatearen Magdalen Collegen. Bilkura horietan filosofia eta literaturari buruz hitz egiten zuten edo norberak egindako testuak irakurtzen zuten. Bilera horietan, esaterako, Tolkienen Eraztunen Jauna edo Charles Williamsen All Hallows' Eve lehen aldiz aurkeztu ziren. Dena dela, bilerak ez ziren oso formalak eta bazegoen txantxetarako lekua. Denborarekin beste lokaletan ere bildu ziren: astearteetan, eguerdian, Oxfordeko Eagle and Child pubean. Geroago ere kale bereko beste pub batera hasi ziren joaten, Lamb & Flag.
Taldea oso informala zen: ez zegoen ez araurik ezta estatuturik ere.

## Erreferentziak

* ↑ Kilby, Clyde S., and Mead, Marjorie Lamp, eds. (1982) Brothers and Friends: the diaries of Major Warren Hamilton Lewis, 230 or., San Frantzisko: Harper and Row.
* ↑ https://books.google.es/books?id=-e1V5QrT-P8C&redir_esc=y&hl=es

## Kanpo estekak

* (Ingelesez):C. S. Lewis & The Inklings Resource Site.
* (Ingelesez):C. S. Lewis Foundationen webgunea.
* Datuak: Q81984
# Inkom (Idaho)

Inkom Idahoko hiri bat da. Bannock konderrian kokatua dago. 2010ean 854 biztanle zituen, 19,12 kilometro koadrotan banatuta.

## Ikus, gainera

* Bannock konderria

## Kanpo estekak

* Datuak: Q1518360
* Multimedia: Inkom, Idaho / Q1518360
# Inkontziente kolektibo

Inkontziente kolektiboa (alemanez: kollektives Unbewusstes) Carl Gustav Jung suitzar psikiatrak proposaturiko terminoa da, espezie bereko kideek partekatzen duten adimen inkontzientearen egiturei aipamena egiten duena. Jungen esanetan, gizakion inkontziente kolektiboa senez eta arketipoz osaturik dago: ama, agure zentzuzkoa, itzala, dorrea, ura, biziaren zuhaitza eta beste hainbat ikur unibertsalez.
Jungek inkontziente kolektiboak sen inkontzientea inguratzen duela uste zuen, freudiar inkontziente pertsonalak ez bezala. Bere ustez, inkontziente kolektiboak eragin handia du gizakion bizitzetan, bere ikurrak bizi eta esperientzien bidez esanahia zutenak. Psikologia analitikoaren praktika psikoterapeutikoak pazienteak inkontziente kolektiboarekiko duen harremana ikertzen du.
Lionel Corbett psikiatraren esanetan, egungo psikologia sakonean ez dute "inkontziente kolektibo" terminoa erabiltzen baizik eta garaikideak diren "psike autonomo" edo "psike objektibo".
Bere kritikarien ustetan kontzeptu azientifiko eta fatalista da, edo (bere alde mitikoagatik) zientifikoki frogatzeko zaila. Bere aldekoek, berriz, psikologia, neurozientzia eta antropologiaren aurkikuntzek kontzeptua berresten dutela diote.

## Erreferentziak

* ↑ Euskalterm: [Hiztegi terminologikoa] [2013]
* ↑ (Ingelesez) Doyle, D. John. (2018). What does it mean to be human?: life, death, personhood and the transhumanist movement. Cham, Suitza: Springer, 173 or. ISBN 9783319949505. OCLC .1050448349.
* ↑ Corbett, Lionel. (2012). Psyche and the Sacred: Spirituality beyond Religion. Spring Journal Books, 42 or. ISBN 978-1-882670-34-5..
* ↑ Introduction to Psychology, 5. edizioa.

## Kanpo estekak

* Datuak: Q28995
# Inko

Inko Jainkoaren euskal izenetako bat da, Lapurdiko Ainhoa eskualdeko euskakian erabilia. Batez ere, harridura adierazteko formuletan erabiltzen da, izen horren Inka aldaera bezala: «Ala Inka!», «Ala Inkoa!». Baztan, Nafarroa Beherea, Zuberoa eta Zaraitzu aldean erabiltzen den Jinko formatik eratorria dela esan izan da.
Baliteke antzina Inko izenaren erabilera euskaldunen artean zabalduago izatea, Abadiñoko Andramari baselizako hilarri diskoideo batean (XIII. mendean baino lehenagokoa, segur aski) Jauninco hitza ageri baita, garai bereko antzeko inskripzioetan Jainkoaren latinezko izena ageri ohi den toki berean.

## Erreferentziak

* 1 2 (Gaztelaniaz) «Inko», Auñamendi Eusko Entziklopedia.

## Kanpo estekak

* Datuak: Q3151353
# Inkonformismo anglikano

Inkonformistak, ingelesez: nonconformists, Eliza Anglikanoaren barnean, kide puritanoek jasotzen duten izendapena da. Eliza horren barnean egon arren ez daude bete arau edo agindu guztiekin ados, hortik beren izendapena.
Beren izatea talde gisa Elisabet I.a Ingalaterrakoaren erreginalditik dator. Garai hartan britainiar kristau protestanteak bi taldetan banatu ziren, goi eliza (high church) eta behe eliza (low church) zeritzonak. Behe elizakoek kalbinismoaren eraginpean talde hetereogeneoa osatzen zuten, berau osatzen zuten puritanoek Otoitz Amankomunaren Liburuaren (1559) jatorria izango zen Uniformitate Akta anglikanoa onartzeari uko egin zioten.
# James Peebles

Phillip James Edwin Peebles (Winnipeg, Ontario, Kanada, 1935eko apirilaren 25a) kanadar kosmologo eta astrofisikaria da. 2019an Fisikako Nobel Saria jaso zuen unibertsoaren bilakaera ulertzeko egindako ekarpenengatik.

## Biografia

Manitobako Unibertsitatean graduatu zen 1958. urtean, eta ondoren Princetongo Unibertsitatera aldatu zen, fisikako ikasketak egitera. 1962. urtean amaitu zituen hango ikasketak, eta irakasle-lanetan jardun zuen han, Albert Einstein unibertsitate hartako ikasle zen garaian.
Robert Dicke eta beste zenbait lankiderekin egindako lanen bidez, Big Bangaren ondorengo irrada kosmikoak existitzen zirela ondorioztatu zuen (aurretik Ralph Alpher eta Robert Hermanek iragarri bezala), eta irrada haiek aurkitzen saiatu zen (Arno Penzias eta Robert Wilsonek lortu zuten azkenik). Irrada kosmikoaren ezaugarriei eta galaxien sorrera eta bilakaerari buruz egindako lanengatik da, hain zuzen ere, ospetsua; unibertsoko helio eta beste zenbait gai arinen kopurua kalkulatu zuen, eta big-bang teoria eta behaketa bat datozela erakutsi zuen. Orobat frogatu zuen galaxien haloetan materia ilun ugari dagoela.
Bi liburu idatzi zituen kosmologiari buruz, eta halako eragina izan zuten fisikariengan, ezen kosmologia-fisikaren alor gisa finkatu baitzuten. Azken 30 urteetako kosmologo nagusitzat hartua da. Hainbat titulu eta sari eskuratu ditu bere karreran zehar, adibidez A.C. Morrison saria, Eddington domina, Heineman saria etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q728331
* Multimedia: Jim Peebles / Q728331
# James P. Allison

James P. Allison (Alice, Texas, AEB, 1948ko abuztuaren 7a - ) estatubatuar immunologo bat da. Bere ikerketei esker minbiziaren tratamenduan aurkikuntza berriak egin dira, batez ere minbizirik hilgarrienentzat. Cancer Research Instituteren aholkularitza zientifikoaren batzordeko zuzendaria da. T-zelulen garapen eta aktibazio-mekanismoaren ikerlaria da, tumoreen immunoterapiaren estrategiak garatu ditu eta lehenengo pertsona izan da T-zelularen antigenoen errezeptore proteina-konplexua isolatu duena. 2018an Medikuntzako Nobel Saria eskuratu zuen Tasuko Honjorekin batera.

## Biografia

Bere gurasoak Albert eta Constance Allison izan ziren. Bere ama hil egin zen, berak 11 urte zituela linfoma baten ondorioz. Geroago, bere anaia batek prostata minbizi bat eduki zuela hil egin zen, baita ere. Unibertsitatera joan zen mikrobiologia ikastera eta 1969. urtean bukatu zuen. Ondoren, Texas de Austin Unibertsitatean doktoretza egin zuen, bere tutorea George Barrie Kitto zela.

## Erreferentziak

* ↑ James P. Allison, Ph.D.. cancerresearch.org (Noiz kontsultatua: 2018-10-1).
* ↑ James P. Allison eta Tasuku Honjori eman diete Medikuntzako Nobel saria. Berria egunkaria, 2018-10-1, berria.eus (Noiz kontsultatua: 2018-10-1).

## Kanpo estekak

* Datuak: Q6140731
* Multimedia: James P. Allison / Q6140731
# James Paget

Sir James Paget (Yarmouth, Ingalaterra, 1814ko urtarrilaren 11 – Londres, Ingalaterra, 1899ko abenduaren 30a) ingeles kirurgialari eta patologoa izan zen. Patologiaren sortzailetzat hartu izan da.

## Biografia

1834-1871 urte-bitartean Londresko Saint Bartholomew erietxean lan egin zuen, eta 1875. urtean Londresko Royal College of Surgeons kirurgialarien eskolako lehendakari izan zen. 1834. urtean, trikinosia sortzen duen bizkarroia aurkitu zuen. Ikerketa asko egin zuen bularreko minbiziaren eta osteitisaren inguruan.
"Pageten gaixotasuna" edo osteitis deformatzailea deritzona Pagetek aurkitu zuen 1876an. Hezurretako gaixotasuna da. Hezurraren egitura suntsitu ondoren, bigundu egiten da hasieran, eta gero ez da behar bezala kaltzifikatzen. Jende helduarengan azaltzen da, gizonezkoengan gehienetan, eta hezur bat baino gehiago hartzen du aldi berean. Tibia, berna-hezurra, bizkarrezurra eta burezurra izaten dira gehien hartzen dituen hezurrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q429207
* Multimedia: James Paget (pathologist) / Q429207
# James O'Connor

James David O'Connor (Gold Coast, Queensland, 1990eko uztailaren 5a) australiar errugbilaria da, zabaltzaile, erdiko, hegaleko eta atzelari postuetan aritzen dena. 2019tik aurrera, Super Rugbyko Queensland Reds taldean jokatzen du. 2008ko azaroaren 8an egin zuen debuta Australiako selekzioarekin, Paduan, Italiaren aurka.

## Palmaresa
### Rugby Club Toulonnais

* Frantziako errugbi txapelketa
** finalista: 2016, 2017
* Europako Errugbi Txapeldunen Kopa
** irabazlea: 2015

### Queensland Reds

* Super Rugby AU
** irabazlea: 2021

### Australiako selekzioa

* Tri-Nations
** irabazlea: 2011
* Munduko Errugbi Kopa
** hirugarrena: 2011

## Erreferentziak

* ↑ James O'Connor signs with Rugby Australia and Queensland Rugby Union. australia.rugby (Noiz kontsultatua: 2024-9-7).
* ↑ James O'Connor. all.rugby (Noiz kontsultatua: 2024-9-7).

## Kanpo estekak

* Datuak: Q2203638
* Multimedia: James O'Connor (rugby union player) / Q2203638
# James Oliver Curwood

James Oliver Curwood (Owoso, Michigan, 1878ko ekainaren 12a - ib., 1927ko abuztuaren 13a) Estatu Batuetako eleberrigile eta kazetaria izan zen. Kanada iparraldeko lurraldeetan bizi izan zen luzaroan; haren eleberriak, abenturazkoak, egonaldi hartan oinarritzen dira: The courage of captain Plum (1908, Plum kapitainaren adorea), The wolf hunters (1908, Otso ehiztariak), Kazan the wolfdog (1914, Kazan otso-zakurra).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468156
* Multimedia: James Oliver Curwood / Q468156
# James P. Johnson

James Price Johnson, Jimmy Johnson gisa ere ezaguna (New Jersey, AEB, 1894ko otsailaren 1a - New York, AEB, 1955eko azaroaren 17a), Estatu Batuetako piano-jotzaile eta musikagilea izan zen.

## Biografia

Stride izeneko musika-estiloa sortu zuen, New Orleanseko jazz, blues eta ragtimean oinarritzen dena.
Harlemgo komedia askotarako musika idatzi zuen, eta artista askorekin lan egin zuen (Bessie Smithekin, besteak beste). Johnsonen pianoa jotzeko era eta teknika bereziak eragina izan zuen Fats Wallerengan eta Thelonious Monkengan.
Lan nagusiak: Carolina South (1921) eta Keepin´out of mischief now (1944).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q550541
* Multimedia: James P. Johnson / Q550541
# James Pradier

James Pradier (Geneva, 1790eko maiatzaren 23a - Bouvigal, 1852ko ekainaren 4a) frantses eskultorea izan zen.
Luis Filipe erregearen babesean egon zen. Garaiko eskultore ospetsuenetakoa izan zen, David d'Angersekin batera. Emakumezkoen eskultura ederrengatik egin zen ezagun, batez ere Atlanta (Louvre) obragatik. Pradierrenak dira, besteak beste: Hiru Graziak (Louvre), Napoleon I.aren hilobiko hamabi Victoria estatuak, Lille eta Estrasburgo hiriak irudikatzen dituzten Concorde plazako estatuak eta Garaipen Arkuko Ospetsuak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1362889
* Multimedia: James Pradier / Q1362889
# James Nesbitt

James Nesbitt (Ballymena, Antrimeko konderria, 1965eko urtarrilaren 15a) iparirlandar aktore bat da. Berazk antzeztutako filma ospetsuenen artean honako hauek daude: Waking Ned (1998), Bloody Sunday (2002), Jekyll (2007) eta Five Minutes of Heaven (2009).

## Iruditegia

* James Nesbitt eta Liam Neeson aktoreak, biak ere Ballymena udalerrian jaioak.

## Kanpo estekak

* James Nesbitt aktorearen IMDBko fitxa irakurgai (Ingelesez)
* Datuak: Q439174
* Multimedia: James Nesbitt / Q439174
# James Patrick Stuart

James Patrick Stuart (Encino, 1968ko ekainaren 16a), Estatu Batuetako aktorea da.

## Filmografia hautatua
### Telebista

* Galactica 1980 (7 atal, 1980) Doctor Zee
* All My Children (1989–1992)
* Seinfeld (atal 1, 1996) Brett
* Sliders (atal 1, Obsession 1996)
* The Simple Life (7 atal, 1998)
* Frasier (atal 1, 1998) Guy
* Encore! Encore! (4 atal, 1998–1999)
* JAG (2 atal, 2001)
* Andy Richter Controls the Universe (19 atal, 2002–2004) Keith
* Second Time Around (3 atal, 2004–2005) Derek
* CSI: Crime Scene Investigation (8 atal, 2003–2005)
* Still Standing (6 atal, 2004–2006)
* Emily's Reasons Why Not (2006)
* The Closer (5 atal, 2006–2009)
* Wolverine and the X-Men (4 atal, 2008–2009)
* 90210 (10 atal, 2008–09)
* The Penguins of Madagascar (42 atal, 2008–egun) Private, Joey
* Supernatural (6 atal, 2011-2012) Richard "Dick" Roman
* Winx Club) Mike

### Filmak

* Gettysburg (1993)
* Exit to Eden (1994)
* Fix (1997)
* Gods and Generals (2003)
* Cruel World (2005)
* Remarkable Power (2008)
* The Man Who Came Back (2008)
* Jack Rio (2008)
* Imagine Tha (2009)
* It's Complicated (2009)
* Scooby-Doo! Abracadabra-Doo (2010) (V)
* The Penguins of Madagascar: Operation: DVD Premiere (2010) (V)
* Justice League: Crisis on Two Earths (2010) (V)

### Bideo-jokoak

* Call of Duty 2 Pvt. MacGregor
* Kingdom Hearts II Xigbar
* Kingdom Hearts 358/2 Days Xigbar
* Kingdom Hearts Birth by Sleep Braig
* Kingdom Hearts 3D: Dream Drop Distance Braig/Xigbar
* Call of Duty: Modern Warfare 3 Cpl. Griffen
* Ice Age: Dawn of the Dinosaurs Buck
* Datuak: Q331717
* Multimedia: James Patrick Stuart / Q331717
# Jardin-des-Plantes

Jardin-des-Plantes (18), Frantziako Paris hiriburuan dagoen auzo bat da, Panthéon (5) barrutian. 1999ko erroldaren arabera 11.661 biztanle zituen.
Izena auzo honetan dagoen Jardin des plantes lorategiari zor dio.

## Ondarea

* Jardin des plantes

## Kanpo estekak

* Datuak: Q3413276
* Multimedia: Quartier du Jardin-des-Plantes / Q3413276
# Jardines del Rey

Jardines del Rey (euskaraz: "erregearen lorategiak") Kubako uhartedia da, Turiguano, Cayo Coco, Cayo Romano, Guajaba, Sabinal eta beste laurehun bat uharte txikik osatua.
Uharte garrantzitsuenak:
* Cayo Guillermo
* Cayo Coco
* Cayo Romano
* Cayo Guajaba
* Cayo Sabinal

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/4/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q668784
* Multimedia: Jardines del Rey / Q668784
# Jardin Public (Bordeleko tranbia)

Jardin Public Bordeleko tranbiaren geltoki bat da, Bordele udalerrian dago.

## Kokapena

C linea (Bordeleko tranbia) :
* Datuak: Q7604254
* Multimedia: Jardin Public tram stop / Q7604254
# Jardines de la Reina

Jardines de la Reina (euskaraz: "erreginaren lorategiak") Kubako hegoaldeko koralezko uhartedia da, laurehun eta berrogeita hamar bat cayo edo uharte txikik osatua.
Egun parke nazional bat osatzen dute.
Uharte garrantzitsuenak:
* Caguamas
* Cayos Cinco Balas
* Cayo de Las Doce Leguas
* Cayo Anclitas
* Cayo Algodón Grande
* Cayos Pingues
* Cayo Granada

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/4/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1638699
* Multimedia: Jardines de la Reina, Cuba / Q1638699
# Jardim do Seridó

Jardim do Seridó Brasilgo udalerri bat da, Rio Grande do Norte estatuan kokatua. 11.655 biztanle ditu 367,645 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1786973
* Multimedia: Jardim do Seridó / Q1786973
# Jardin Botanique (Bordeleko tranbia)

Jardin Botanique Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
* Datuak: Q98573336
# Jardin des plantes

Jardin des Plantes (euskaraz: «Landare lorategia») Parisko jardin botanikoa da. Parisko 5. barrutian kokaturik dago eta 28 hektareatako azalera du.

## Historia

1626. urtean sortu zen eta hasiera batean sendabelarren lorategia izan zen, Jardin du Roi ("erregearen lorategia") izena zuena. 1640an publikoari ireki zizkion ateak. 1793an Historia Naturalaren Museoaren parte bihurtu zen.

## Lorategiak

Ikuspegi panoramiko oso ona (500 m luzeera eta 3 zabaleran) hedatzen da Galeria handitik Valhubert plazan, Sena ibaiko ertzetik hurbil. Bere parter frantsesak Indiako platanondoen lerroekin daude zeharkatuta. Parter hauek apirilean loratzen dira. Loreak aldiro aldatzen dira, guztira mila barietate inguru txandakatzen direlarik.

### Arrosategia

1990an eraiki zuten eta arrosa barietate eta azpibarietate ugariak ikertzen dira. Europako 170 arrosa barietate landatu dira Alameda Haüy etorbidean.

### Negutegiak

Egitura metalikodun hiru negutegiak prspektibaren arabera lerrokaturik daude. Hauetatik bi publikoari irekita daude.
* Neguko parkea (750 m²): klima beroa eta hezea du (22 °C). René Berger (1937) arkitektoak diseinatu zuen. Fikuak ,palmondoak eta bananeroak daude bertan.
* Negutegi mexikarra: Rohault de Fleury (1834–1836) arkitektoak eraiki zuen. Madagaskar, Afrika hegoaldea eta Ameriketako espezieak ditu: kaktusak, euphorbiak, aguakateak eta papayak besteak beste.
* Australiako berotegia (itxita): Hau ere Rohault de Fleury-k egin zuen.

### La ménagerie

La ménagerie ("piztien etxea") 1795ean sortu zen eta beraz munduko parke zoologiko zaharrenetakoa da. 5'5 hektareatako azaleran 1.100 animalia espezietik gora aurkitzen dira. Iraungitzeko arriskua duten espezieak zaintzea du helburu. Artropodoen mikrozoo bat eta narrasti txiki, anfibio eta intsektuen vivarium-a ere badaude.

### Lorategi alpetarra

1931. urtean sortu zen munduko mendi-eremu guztietako landareak ikertzeko helburuaz (Himalaia, Alpeak, Korsika). 2000 landare baino gehiago ditu.

### Botanika eskola

4.500 zuhaixka eta landare mota desberdin aurkitzen dira. Eskola hau André Thouin botanikoak sortu zuen XVIII mendean. Eskola honetan zuhaitz historiko batzuk ere badaude.

## Iruditegia

* Historia Naturalaren Museoa.
* Cuvierren etxea.
* Botanika eskola.
* Lorategiak.
* Negutegi mexikarra.
* Arrosategia.

## Informazio praktikoa

* Helbidea: Allée Jussieu, 75005
* Ordutegia (2017):
** 8:00 - 17:30 urriaren 31tik otsailaren 5era
** 8:00 - 18:30 otsailaren 6tik 19ra
** 7:30 - 18:30 otsailaren 20tik martxoaren 5era
** 7:30 - 19:00 martxoaren 6tik 19ra
** 7:30 - 19:30 martxaren 20tik apirilaren 2ra
** 7:30 - 20:00 apirilaren 3tik aurrera
* Geltokiak:
** Censier–Daubenton
** Jussieu
** Paris-Austerlitz geltokia
** Paris-Austerlitz geltokia

## Kanpo estekak

* Webgune ofiziala
* Datuak: Q730948
* Multimedia: Jardin des plantes de Paris / Q730948